2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

บริษัท เอ็น.ซี. เฮ้าส์ซิ่ง จำกัด (มหาชน) (“บริษัท” หรือ “NC”) ก่อตั้งขึ้นเมื่อวันที่ 2 กุมภาพันธ์
2537 โดยนายนำชัย ตันฑเทอดธรรม
ผู้ถือหุ้นใหญ่ของบริษัทซึ่งเป็นผู้มีประสบการณ์ด้านธุรกิจอสังหาริมทรัพย์ตั้งแต่ปี 2509
ด้วยทุนจดทะเบียนเริ่มแรก 20 ล้านบาท เพื่อดำเนินธุรกิจพัฒนาอสังหาริมทรัพย์ ภายใต้ชื่อโครงการ
“บ้านฟ้า” และภายใต้แนวความคิด “รู้จักบ้าน รู้ใจคุณ” โดยนำเสนอความเชี่ยวชาญด้านที่อยู่อาศัย
และการออกแบบโครงการและบ้านเพื่อตอบสนองความต้องการของลูกค้าโดยประสานแนวคิดปลูกเรือนตามใจผู้อยู่
(Adaptive Function Design) เพื่อรองรับการปรับเปลี่ยนพื้นที่ใช้สอยภายในบ้าน
และมุ่งเน้นการสร้างระบบและหน่วยงานบริหารชุมชนภายหลังการขาย

บริษัทได้เพิ่มทุนจดทะเบียนเป็น 100 ล้านบาท ในปี 2537 โดยในระยะแรก
บริษัทเน้นการพัฒนาโครงการในพื้นที่กรุงเทพโซนเหนือ ด้วยสินค้าทาวน์เฮ้าส์และบ้านเดี่ยว
โดยได้เปิดโครงการ บ้านฟ้ารังสิต บ้านฟ้าคลองหลวง บ้านฟ้าทอฝัน บ้านฟ้าชมพฤกษ์
และบ้านฟ้าลากูน บริเวณรังสิต และดำเนินกลยุทธ์เชิงรุกในการขายและการส่งมอบบ้านให้ลูกค้า
จนเป็นผู้นำตลาดในเขตกรุงเทพโซนเหนือ และขยายการลงทุนโดยเพิ่มทุนจดทะเบียนเป็น 266
ล้านบาทในช่วงต้นปี 2539

ในช่วงภาวะวิกฤตเศรษฐกิจ ระหว่างปี 2540-2543 บริษัทมีการสร้างนวัตกรรมใหม่ๆ ของสินค้า
เช่น Adaptive Function Design ในบ้านเดี่ยว และ Flexible Home ในบ้านแฝด เป็นต้น
และได้จัดตั้ง บริษัท ควอลิตี้ ลิฟวิ่ง แมเนจเม้นท์ จำกัด (Quality Living Management
Company Limited, “QLM”) เพื่อให้บริการและบริหารชุมชนหลังการขายของโครงการ
และจัดตั้งบริษัท เอ็น.ซี. พร็อพเพอร์ตี้ แมเนจเม้นท์ จำกัด (N.C. Property Management
Company Limited, “NCPM”) เพื่อรับจ้างบริหารโครงการแบบครบวงจร
ซึ่งเป็นจุดเริ่มต้นของการขยายโซนและฐานลูกค้า
และเป็นการเสริมสร้างความแข็งแกร่งให้กับโครงการ บ้านฟ้า นอกจากนั้น
ยังเป็นช่วงเวลาที่บริษัทได้สร้างความมั่นใจให้กับลูกค้า โดยเป็นผู้ริเริ่มใช้ “สัญญาเป็นธรรม” ในปี
2542 ด้วยการปรับสัญญาการจ่ายเงินค่างวดของลูกค้าตามความสำเร็จของงานก่อสร้าง
อันเป็นที่มาของสัญญามาตรฐานที่สำนักงานคุ้มครองผู้บริโภค (สคบ.)
นำมาบังคับใช้เป็นการทั่วไปในปัจจุบัน

ภายหลังจากวิกฤตเศรษฐกิจ
บริษัทได้ดำเนินกลยุทธ์การจัดซื้อโครงการและที่ดินซึ่งเป็นหลักประกันของหนี้ที่ไม่ก่อให้เกิดรายได้
(NPL) ของสถาบันการเงินต่างๆ และบรรษัทบริหารสินทรัพย์สถาบันการเงิน (บบส.)
เพื่อมาพัฒนาโครงการต่อ และเพื่อเป็นการเปิดโอกาสให้บริษัทใช้เป็นโครงการ
นำร่องในการขยายเข้าสู่พื้นที่ในโซนอื่นด้วย นอกจากนี้ บริษัทได้รับการรับรองมาตรฐาน ISO 9002
เป็นรายแรกของผู้ประกอบการบ้านจัดสรรในประเทศไทย ทั้งด้านบริหารการขาย การตลาด
การก่อสร้าง และการพัฒนาโครงการ โดยในปัจจุบันบริษัทได้รับการรับรองมาตรฐาน ISO 9001 :
2000 และ QLM เป็นบริษัท
รับบริหารชุมชนบ้านจัดสรรรายแรกของไทยที่ได้รับการรับรองคุณภาพมาตรฐาน ISO 9002 และ
ISO 9001 : 2000

ในเดือนตุลาคม 2546 บริษัทได้เข้าถือหุ้นใน NCPM, QLM และบริษัท เอ็น.ซี. เอสเตท จำกัด
(“NCE”) ในสัดส่วนร้อยละ 99.99 โดยการซื้อหุ้นจากผู้ถือหุ้นรายใหญ่ ในราคามูลค่าตามบัญชีรวม
9.57 ล้านบาท ทั้งนี้ เพื่อให้เกิดความชัดเจนในโครงสร้างการดำเนินธุรกิจ
และโครงสร้างการถือหุ้น และบริษัทเพิ่มทุนจดทะเบียนเป็น 800 ล้านบาท

ในเดือนพฤศจิกายน 2546 ที่ประชุมผู้ถือหุ้นของบริษัทมีมติแปรสภาพบริษัทเป็นบริษัทมหาชนจำกัด
และมีมติให้เพิ่มทุนจดทะเบียนของบริษัทจาก 800 ล้านบาท เป็น 1,000 ล้านบาท
โดยการออกหุ้นสามัญใหม่จำนวน 40 ล้านหุ้น และให้เปลี่ยนราคามูลค่าที่ตราไว้จากหุ้นละ 100 บาท
เป็นหุ้นละ 5 บาท เพื่อเสนอขายให้แก่ประชาชน
และนำหลักทรัพย์ของบริษัทเข้าจดทะเบียนในตลาดหลักทรัพย์แห่งประเทศไทย

ในเดือนมีนาคม 2547 บริษัทได้เสนอขายหุ้นสามัญเพิ่มทุนที่ออกใหม่ต่อประชาชนจำนวน 40 ล้านหุ้น
มูลค่าที่ตราไว้หุ้นละ 5 บาท โดยเสนอขายในราคาหุ้นละ 20 บาท ทั้งนี้
บริษัทได้รับเงินจากการเพิ่มทุนดังกล่าวจำนวน 800 ล้านบาท เมื่อวันที่ 19 มีนาคม 2547
ทำให้บริษัทมีทุนจดทะเบียนชำระแล้วจำนวน 1,000 ล้านบาท
ภายหลังการเสนอขายหุ้นเพิ่มทุนต่อประชาชนทั่วไป สัดส่วนการถือหุ้นของ กลุ่มตันฑเทอดธรรม
ลดลงจากร้อยละ 98.8 เหลือร้อยละ 79.0 และ ณ วันที่ 31 ธันวาคม 2549
กลุ่มตันฑเทอดธรรมถือหุ้นรวมกันในสัดส่วนร้อยละ 75.9

วันที่ 5 ตุลาคม 2547 ที่ประชุมวิสามัญผู้ถือหุ้นของบริษัท ครั้งที่ 2/2547
มีมติอนุมัติการเปลี่ยนแปลงมูลค่าที่ตราไว้ของหุ้นสามัญของบริษัท จากเดิมมูลค่าที่ตราไว้หุ้นละ 5 บาท
จำนวน 200 ล้านหุ้น เป็นมูลค่าหุ้นละ 1 บาท จำนวน 1,000 ล้านหุ้น
โดยบริษัทได้ดำเนินการจดทะเบียนกับกรมพัฒนาธุรกิจการค้ากระทรวงพาณิชย์ แล้ววันที่ 11 ตุลาคม
2547 และเริ่มซื้อขายในระบบซื้อขายหลักทรัพย์ตามมูลค่าที่ตราไว้ใหม่ตั้งแต่วันที่ 18 ตุลาคม 2547

นอกจากนี้ ที่ประชุมผู้ถือหุ้นของบริษัทมีมติอนุมัติการออกและเสนอขายหุ้นกู้ ภายในวงเงินไม่เกิน
1,000 ล้านบาท หรือเทียบเท่าในเงินสกุลอื่นประเภทหุ้นกู้ด้อยสิทธิ และ/หรือหุ้นกู้ไม่ด้อยสิทธิ
เสนอขายต่อผู้ลงทุนในประเทศ และ/หรือในต่างประเทศ

วันที่ 20 ธันวาคม 2547 ที่ประชุมวิสามัญผู้ถือหุ้นของบริษัท ครั้งที่ 3/2547
มีมติอนุมัติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัทจำนวน 100 ล้านหน่วย
โดยไม่มีราคาเสนอขาย
ให้แก่ผู้ถือหุ้นเดิมซึ่งใช้สิทธิจองซื้อหุ้นสามัญเพิ่มทุนใหม่ตามสัดส่วนและจากการใช้สิทธิเกินส่วน
ในอัตราส่วน 1 หุ้นใหม่ ต่อ 1 หน่วยใบสำคัญแสดงสิทธิ
และมีมติอนุมัติให้เพิ่มทุนจดทะเบียนของบริษัท จากเดิม 1,000 ล้านบาท เป็น 1,200 ล้านบาท
โดยการออกหุ้นสามัญเพิ่มทุนจำนวน 200 ล้านหุ้น มูลค่าที่ตราไว้หุ้นละ 1 บาท เป็นจำนวนเงิน 200
ล้านบาท เพื่อเสนอขายให้แก่ผู้ถือหุ้นเดิมจำนวน 100 ล้านหุ้น ในอัตราส่วนหุ้นเดิม 10 หุ้น
มีสิทธิซื้อหุ้นสามัญเพิ่มทุน 1 หุ้น ในราคาหุ้นละ 1 บาท
และเพื่อรองรับการใช้สิทธิตามใบสำคัญแสดงสิทธิที่จะซื้อหุ้นสามัญของบริษัทอีก 100 ล้านหุ้น
โดยจดทะเบียนเปลี่ยนแปลงทุนจดทะเบียนเป็น 1,200 ล้านบาท เรียบร้อยแล้วเมื่อวันที่ 28
ธันวาคม 2547

ระหว่างวันที่ 5 – 21 มิถุนายน 2548
บริษัทได้เสนอขายหุ้นสามัญเพิ่มทุนให้แก่ผู้ถือหุ้นเดิมตามสัดส่วนและจากการใช้สิทธิเกินส่วน จำนวน
100 ล้านหุ้น โดยเสนอขายในราคาพาร์ที่หุ้นละ1 บาท พร้อมด้วยใบสำคัญแสดงสิทธิจำนวน 100
ล้านหน่วยโดยไม่คิดมูลค่า ในอัตราส่วน 10 หุ้นเดิม ต่อ 1 หุ้นใหม่ ต่อ 1 หน่วยใบสำคัญแสดงสิทธิ
และได้ทำการจดทะเบียนเปลี่ยนแปลงทุนชำระแล้วเป็น 1,100 ล้านบาท เมื่อวันที่ 30 มิถุนายน
2548 โดยหุ้นเพิ่มทุน
และใบสำคัญแสดงสิทธิดังกล่าวเริ่มทำการซื้อขายในตลาดหลักทรัพย์แห่งประเทศไทยเมื่อวันที่ 11
กรกฎาคม 2548 และ 19 กรกฎาคม 2548 ตามลำดับ

วันที่ 29 มิถุนายน 2549 (วันใช้สิทธิครั้งสุดท้าย) มีผู้ถือหุ้นใช้สิทธิในการถือใบสำคัญแสดงสิทธิ
จำนวน 85,985,052 หน่วย มาซื้อหุ้นสามัญ จำนวน 85,985,052 หุ้น ในราคามูลค่าหุ้นละ 1
บาท และได้ จดทะเบียนเพิ่มทุนชำระแล้วเป็น 1,185,985,052 บาท กับกรมพัฒนาธุรกิจการค้า
กระทรวงพาณิชย์ เมื่อวันที่ 6 กรกฎาคม 2549

ปัจจุบัน บริษัทมีทุนจดทะเบียน 1,200,000,000 บาท แบ่งเป็นหุ้นสามัญ 1,200,000,000 หุ้น
โดยเป็นทุนชำระแล้ว 1,185,985,052 บาท แบ่งเป็นหุ้นสามัญ 1,185,985,052 หุ้น

บริษัทถือเป็นหนึ่งในผู้นำด้านพัฒนาอสังหาริมทรัพย์ในประเทศไทย
โดยดำเนินโครงการทั้งในอดีตและปัจจุบันมากถึง 31โครงการ ในพื้นที่ทั้ง 4 มุมเมืองของกรุงเทพฯ
ได้แก่ โซนเหนือ โซนใต้ โซนตะวันตก และโซนตะวันออก รวมทั้งโซนในเมือง และจังหวัดใหญ่ๆ
เช่น ชลบุรี และขอนแก่น

โครงการในอดีต * ของกลุ่มบริษัท เอ็น.ซี. เฮ้าส์ซิ่ง จำกัด (มหาชน)

ณ วันที่ 31 ธันวาคม 2549

[]

[]

โครงสร้างการถือหุ้นของบริษัท เอ็น.ซี. เฮ้าส์ซิ่ง จำกัด (มหาชน) ณ วันที่ 31 ธันวาคม 2549

หมายเหตุ -* กลุ่มตันฑเทอดธรรม หมายถึง ผู้ถือหุ้นนามสกุลตันฑเทอดธรรมและผู้ที่เกี่ยวข้อง

2.2 การประกอบธุรกิจ

กลุ่มบริษัท เอ็น.ซี. เฮ้าส์ซิ่ง จำกัด (มหาชน) ประกอบธุรกิจพัฒนาอสังหาริมทรัพย์
ประเภทบ้านจัดสรรพร้อมที่ดินเพื่อขายภายใต้โครงการบ้านฟ้า
และโครงการอาคารชุดพักอาศัยเพื่อขายภายใต้ชื่อโครงการเดอะโฟกัส คอนโดมิเนียม
โดยเน้นการออกแบบแนวคิดในรูปแบบเฉพาะของแต่ละโครงการ
ตลอดจนการบริหารชุมชนภายหลังการขายเป็นหลัก
เพื่อให้เกิดความแตกต่างของชุมชนผู้อยู่อาศัยเมื่อเปรียบเทียบกับโครงการอื่น
โดยบริษัทจะให้ความสำคัญกับการเลือกทำเลที่ตั้งที่ดี มีระบบสาธารณูปโภครองรับ
และมีศักยภาพการเติบโตในอนาคตในโซนเมือง รวมถึงบริเวณพื้นที่ 4 มุมเมือง และจังหวัดใหญ่ๆ
เช่น ชลบุรี และขอนแก่น โดยบริษัทจะตั้งชื่อโครงการตามที่ตั้งและลักษณะแนวคิดของโครงการนั้น
บริษัทมีการพัฒนาโครงการในโซนต่างๆ ดังนี้

  ------------------- --- -------------------------------------------------
  กรุงเทพฯ โซนเหนือ     :   บริเวณรังสิต-องค์รักษ์ และลำลูกกา เช่น บ้านฟ้าปิยรมย์
                          บ้านฟ้ากรีนพาร์ค รังสิต บ้านฟ้ารังสิต และธัญธานี โฮมออนกรีน

  กรุงเทพฯ โซนใต้       :   บริเวณถนนประชาอุทิศ ได้แก่ บ้านนริศา และบ้านฟ้ากรีนพาร์ค
                          รอยัล ธนบุรีรมย์

  กรุงเทพฯ โซนตะวันตก   :   บริเวณวงแหวนปิ่นเกล้า และ พุทธมณฑล เช่น บ้านฟ้ากรีนพาร์ค
                          รอยัล ปิ่นเกล้า และบ้านฟ้ากรีนพาร์ค รอยัล พุทธมณฑล สาย 1

  กรุงเทพฯโซนตะวันออก   :   บริเวณศรีนครินทร์ ได้แก่ ศรีนครินทร์ แกรนด์โฮม
                          (ปิดโครงการแล้ว)
  ------------------- --- -------------------------------------------------

+-------------------+---+-----------------------------------------------+
| กรุงเทพฯ โซนในเมือง | : | บริเวณถนนลาดพร้าว ได้แก่ บ้านฟ้ากรีนพาร์ค ลาดพร้าว 101 |
|                   |   |                                               |
|                   |   | (ปิดโครงการแล้ว)                                |
+-------------------+---+-----------------------------------------------+
| โซนอื่นๆ            | : | จังหวัดชลบุรี บริเวณริมหาดจอมเทียน ได้แก่ บ้านฟ้าริมหาด   |
|                   |   | จอมเทียน                                       |
|                   |   |                                               |
|                   |   | จังหวัดขอนแก่น อำเภอเมือง ได้แก่ เดอะโฟกัส           |
|                   |   | คอนโดมิเนียม                                    |
+-------------------+---+-----------------------------------------------+

บ้านจัดสรรในแต่ละโครงการจะมีรูปแบบและลักษณะที่แตกต่างกันไปตามแต่ละแนวคิดของโครงการ
โดยลูกค้าสามารถเลือกซื้อบ้านได้ 3 ประเภท คือ บ้านพร้อมอยู่ (บ้านสร้างเสร็จพร้อมโอน)
บ้านสร้างก่อนขาย (บ้านก่อสร้างเสร็จบางส่วนก่อนขาย) และบ้านสั่งสร้าง ขึ้นอยู่กับทำเลที่ตั้ง
และประเภทของลูกค้าเป้าหมายของโครงการนั้น
บริษัทมีนโยบายมุ่งเน้นการขายบ้านพร้อมอยู่เพิ่มขึ้นตั้งแต่ปี 2547
โดยบริษัทมีสัดส่วนรายได้จากการขายบ้านพร้อมอยู่เพิ่มขึ้นอย่างต่อเนื่องตั้งแต่ปี 2547-2549
และในปี 2549 บริษัทมีสัดส่วนรายได้จากการขายบ้านพร้อมอยู่ บ้านสร้างก่อนขาย และบ้านสั่งสร้าง
ในอัตราร้อยละ 68.8 ร้อยละ 8.7 และร้อยละ 22.5 ตามลำดับ ทั้งนี้ ณ วันที่ 31 ธันวาคม
2549 บริษัทมีโครงการที่ดำเนินการขายทั้งสิ้น 14 โครงการ มูลค่าขายโครงการรวม 10,910
ล้านบาท

 นโยบายการดำเนินธุรกิจของบริษัท และบริษัทย่อย

สำหรับนโยบายการดำเนินธุรกิจของกลุ่ม บริษัท เอ็น.ซี. นั้น บริษัท เอ็น.ซี. เฮ้าส์ซิ่ง จำกัด
(มหาชน) จะมุ่งพัฒนาอสังหาริมทรัพย์ซึ่งเป็นที่ดินของบริษัทที่จัดหาได้ในรูปแบบต่างๆ
เพื่อขายภายใต้ชื่อตระกูลบ้านฟ้า หรือเดอะโฟกัส คอนโดมิเนียม
หรือภายใต้ชื่อโครงการเดิมซึ่งเป็นโครงการต่อเนื่องจากการพัฒนาทรัพย์สินที่ได้จากการซื้อหลักประกันหนี้ที่ไม่ก่อให้เกิดรายได้
(NPL) และ สินทรัพย์ที่ไม่ก่อให้เกิดรายได้ (NPA) เป็นต้น ทั้งนี้
ลักษณะการดำเนินธุรกิจของบริษัทในเครือทั้งสามแห่ง สรุปดังนี้

   บริษัท เอ็น.ซี. พร็อพเพอร์ตี้ แมเนจเม้นท์ จำกัด (N.C. Property Management
  Co.,Ltd. : NCPM) ดำเนินธุรกิจรับจ้างบริหารโครงการอสังหาริมทรัพย์แบบครบวงจร
  ทั้งด้านบริหารการขาย การตลาด และการก่อสร้าง ในลักษณะของการเข้าไปฟื้นฟูกิจการ
  การเจรจากับลูกค้าเก่า ตลอดจนการเจรจากับเจ้าหนี้
  โดยมีโครงการที่เข้ารับจ้างบริหารโครงการ อาทิ โครงการบ้านสวนลลนา พัทยา
  โครงการจันทิมา ปาร์ค พุทธมณฑล สาย 5 โครงการบ้านสวนดอยสะเก็ด เชียงใหม่
  และโครงการธัญธานี โฮมออนกรีน เป็นต้น

   บริษัท ควอลิตี้ ลิฟวิ่ง แมเนจเม้นท์ จำกัด (Quality Living Management Co.Lt., :
  QLM)
  ดำเนินธุรกิจให้บริการและบริหารชุมชนในโครงการบ้านจัดสรรและอาคารชุดภายหลังจากการเข้าอยู่อาศัยในชุมชนแล้ว
  อาทิ ระบบการรักษาความปลอดภัย การรักษาความสะอาด และสาธารณูปโภคต่างๆ
  ภายในโครงการ เป็นต้น โดยใน ปี 2549 รับบริหารชุมชนรวมทั้งสิ้น 18 โครงการ

-   บริษัท เอ็น.ซี.เอสเตท จำกัด (N.C. Estate Co.,Ltd. : NCE)
    ดำเนินธุรกิจพัฒนาอสังหาริมทรัพย์ประเภทโครงการขนาดเล็ก ได้แก่ โครงการบ้านฟ้า รังสิต
    คลอง 2

    3.  โครงสร้างรายได้

โครงสร้างรายได้ของกลุ่มบริษัท เอ็น.ซี.

[]

  --------- ---- ----------------------------------------------------------
  หมายเหตุ   *    บริษัทถือหุ้นใน NCE, NCPM และ QLM ร้อยละ 99.99

            **   รายได้อื่นเป็นรายได้จากการรับค่าเช่า ค่าเปลี่ยนสัญญา ยึดคืนสัญญา ดอกเบี้ยรับ
                 กำไรจากการจำหน่ายทรัพย์สิน และอื่นๆ
  --------- ---- ----------------------------------------------------------

บริษัทดำเนินธุรกิจอสังหาริมทรัพย์แบบครบวงจร
โดยมีการขายบ้านจัดสรรพร้อมที่ดินและอาคารชุดพักอาศัย การบริหารชุมชนหลังการขาย
รวมถึงการรับจ้างบริหารโครงการ รายได้หลักของบริษัทมาจากการขายบ้านจัดสรรพร้อมที่ดิน
โดยในปี 2549 และปี 2548
บริษัทมีรายได้จากการขายบ้านจัดสรรพร้อมที่ดินคิดเป็นอัตราส่วนร้อยละ 96.2 และร้อยละ 95.4
ของรายได้ทั้งหมด ตามลำดับ การเพิ่มขึ้นของสัดส่วนรายได้จากการขายบ้านพร้อมที่ดิน
เนื่องจากบริษัทมีนโยบายในการสร้างบ้านพร้อมอยู่มากขึ้น
ส่งผลให้สัดส่วนรายได้จากการก่อสร้างของบริษัทย่อย คือ บริษัท เอ็น.ซี. พร็อพเพอร์ตี้
แมเนจเม้นท์ จำกัด ซึ่งรับจ้างสร้างบ้านในโครงการธัญธานี โฮมออนกรีนลดลง

รายได้จากการขายแบ่งตามผลิตภัณฑ์

[]

รายได้จากการขายของบริษัทสามารถแบ่งตามผลิตภัณฑ์บ้านจัดสรรได้เป็น 3 ประเภท คือ บ้านเดี่ยว
บ้านแฝด และทาวน์เฮ้าส์ ในปี 2549
บริษัทมีสัดส่วนรายได้จากการขายบ้านจัดสรรพร้อมที่ดินประเภททาวน์เฮ้าส์เพิ่มขึ้น
ขณะที่มีสัดส่วนรายได้จากการขายบ้านจัดสรรพร้อมที่ดินประเภทบ้านเดี่ยวและบ้านแฝดลดลง
เนื่องจากบริษัทมีรายได้จากการขายบ้านจัดสรรพร้อมที่ดินประเภททาวน์เฮ้าส์ในโครงการบ้านฟ้าปิยรมย์
เรือนพฤกษ์ เพิ่มขึ้น โดยในปี 2549
บริษัทมีรายได้จากการขายบ้านจัดสรรพร้อมที่ดินประเภทบ้านเดี่ยว บ้านแฝด และทาวน์เฮ้าส์
คิดเป็นสัดส่วนร้อยละ 70.5 ร้อยละ 10.8 และร้อยละ 18.7
ของรายได้จากการขายบ้านจัดสรรพร้อมที่ดิน ตามลำดับ ขณะที่ ปี 2548
บริษัทมีรายได้จากการขายบ้านจัดสรรพร้อมที่ดินประเภทบ้านเดี่ยว บ้านแฝด และ ทาวน์เฮ้าส์
คิดเป็นสัดส่วนร้อยละ 79.7 ร้อยละ 12.9 และร้อยละ 7.4 ของรายได้จากการขาย
บ้านจัดสรรพร้อมที่ดิน ตามลำดับ

2.4 เป้าหมายการดำเนินธุรกิจ

บริษัทมีความมุ่งหมายที่จะขยายและพัฒนาสู่ความเป็นบริษัทพัฒนาอสังหาริมทรัพย์ระดับแนวหน้า
โดยมีแนวคิดที่จะสร้างสรรค์ความสมบูรณ์ และความเป็นเอกลักษณ์เฉพาะตัวของโครงการ
ทั้งด้านผังโครงการและรูปแบบของผลิตภัณฑ์ รวมทั้งระบบคุณภาพในกระบวนการก่อสร้าง
ตลอดจนการสร้างสภาพแวดล้อมความเป็นอยู่ของชุมชนที่ดี ด้านระบบสาธารณูปโภค
และการบริหารชุมชนภายหลังการขาย เพื่อให้เกิดจิตสำนึกในความเป็นชุมชนเดียวกัน
และก่อให้เกิดความผาสุกแก่ผู้อยู่อาศัยในโครงการ
อันเป็นการวางรากฐานความมั่นใจในคุณภาพและผลงานของโครงการ “ตระกูลบ้านฟ้า”
ให้กับผู้บริโภคในทุกโซนพื้นที่ และมีความมุ่งหมายที่จะขยายฐานลูกค้าไปสู่ระดับบนให้มากยิ่งขึ้น
ตลอดจนมีนโยบายขยายการดำเนินธุรกิจรับจ้างบริหารโครงการแบบครบวงจรอีกด้วย